Sklep II DoR 55/2010
Datum: 2010-04-15T00:00:00.000+02:00
ecli: ECLI:SI:VSRS:2010:II.DOR.55.2010
opravilna_stevilka_ii_stopnje: VSL II Cp 2078/2009
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: predlog za dopustitev revizije - plačilo sodne takse za predlog za dopustitev revizije - domneva o umiku predloga

## Jedro

Toženec ni plačal takse za predlog za dopustitev revizije, zato je nastopila posledica iz tretjega odstavka 105.a člena ZPP, po kateri se šteje, da je predlog umaknjen.

## Obrazložitev

Ugotovi se, da je predlog umaknjen.

OBRAZLOŽITEV:

1. Toženec je v tem postopku vložil predlog za dopustitev revizije („revizijski predlog“, kot ga je sam poimenoval), vendar ob vložitvi ni plačal sodne takse. Zato mu je bil na podlagi prvega odstavka 34. člena Zakona o sodnih taksah (ZST-1) poslan nalog za plačilo sodne takse z opozorilom na posledice v primeru neplačila iz tretjega odstavka 105. a člena Zakona o pravdnem postopku (ZPP).

2. Toženec je zoper taksni plačilni nalog ugovarjal, vendar je bil s sklepom Vrhovnega sodišča II DoR 55/2010-6 z dne 4. 3. 2010 njegov ugovor zavržen; sklep je bil tožencu vročen 13. 3. 2010, toženec pa tudi v nadaljnjem 15-dnevnem roku, ki mu je iztekel 29. 3. 2010, ni plačal takse za predlog za dopustitev revizije. To pomeni, da je nastopila posledica iz tretjega odstavka 105.a člena ZPP, po kateri se šteje, da je predlog umaknjen.